CELEX: 32005D0403
Language: ro
Date: 2005-05-25 00:00:00
Title: Decizia Comisiei din 25 mai 2005 privind clasificarea acoperișurilor și a învelitorilor pentru acoperișuri pentru anumite produse pentru construcții pe baza performanțelor de comportare la foc exterior prevăzute de Directiva 89/106/CEE a Consiliului [notificată cu numărul C(2005) 1501]Text cu relevanță pentru SEE.

13/Volumul 49
            
            
               RO
            
            
               Jurnalul Ofícial al Uniunii Europene
            
            
               50
            
         32005D0403
   
               L 135/37
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 25 mai 2005
   privind clasificarea acoperișurilor și a învelitorilor pentru acoperișuri pentru anumite produse pentru construcții pe baza performanțelor de comportare la foc exterior prevăzute de Directiva 89/106/CEE a Consiliului
   [notificată cu numărul C(2005) 1501]
   (Text cu relevanță pentru SEE)
   (2005/403/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), în special articolul 20 alineatul (2),
   întrucât:
   
               (1)
            
            
               Directiva 89/106/CEE prevede că, pentru a lua în considerare diferitele niveluri de protecție la nivel național, regional sau local pentru lucrările de construcții, poate fi necesar să se stabilească în documentele interpretative clase corespunzătoare comportării produselor în privința fiecărei cerințe esențiale. Aceste documente au fost publicate sub titlul „Comunicarea Comisiei cu privire la documentele interpretative ale Directivei 89/106/CEE a Consiliului” (2).
            
         
               (2)
            
            
               Cu privire la cerințele esențiale de siguranță în caz de incendiu, documentul interpretativ nr. 2 enumeră mai multe măsuri intercorelate care definesc împreună strategia de siguranță împotriva incendiilor ce urmează să fie realizată în diferite moduri în statele membre.
            
         
               (3)
            
            
               Documentul interpretativ nr. 2 identifică cerințele pentru materialele de construcție pentru acoperișurile expuse la un foc exterior.
            
         
               (4)
            
            
               Ca o soluție armonizată, prin Decizia 2001/671/CE a Comisiei din 21 august 2001 de punere în aplicare a Directivei 89/106/CEE a Consiliului, a fost adoptat un sistem de clasificare pe baza performanțelor de comportare la foc exterior a acoperișurilor și a învelitorilor acoperișurilor (3).
            
         
               (5)
            
            
               În cazul anumitor table de oțel pentru acoperiș, placate cu plastisol, este necesar să se folosească clasificarea stabilită în Decizia 2001/671/CE.
            
         
               (6)
            
            
               Comportarea la incendiu exterior a multor produse și/sau materiale pentru construcții, în cadrul clasificării prevăzute în Decizia 2001/671/CE, este bine stabilită și suficient de bine cunoscută autorităților de reglementare în domeniul prevenirii incendiilor din statele membre, astfel încât acestea nu solicită efectuarea unor încercări pentru această caracteristică specială de comportare.
            
         
               (7)
            
            
               Măsurile prevăzute de prezenta decizie sunt în conformitate cu avizul Comitetului permanent pentru construcții,
            
         ADOPTĂ PREZENTA DIRECTIVĂ:
   Articolul 1
   Produsele și/sau materialele pentru construcții care satisfac toate cerințele caracteristicii „comportare la incendiu exterior” fără să fie nevoie de încercări suplimentare sunt definite în anexă.
   Articolul 2
   Clasele specifice care urmează să se aplice diferitelor produse și/sau materiale pentru construcții, din cadrul clasificării pe baza performanțelor de comportare la foc exterior adoptate prin Decizia 2001/671/CE sunt definite în anexa la prezenta decizie.
   Articolul 3
   Prezenta directivă se adresează statelor membre.
   
      Adoptată la Bruxelles, 25 mai 2005.
      
         
            Pentru Comisie
         
         Günter VERHEUGEN
         
            Vicepreședinte
         
      
   
   
      (1)  JO L 40, 11.2.1989, p. 12, astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
   
      (2)  JO C 62, 28.2.1994, p. 1.
   
      (3)  JO L 235, 4.9.2001, p. 20.
   
      ANEXĂ
      Tabelul din prezenta anexă enumeră produsele și/sau materialele pentru construcții care îndeplinesc toate cerințele privind caracteristica performanței de comportare numită „performanța de comportare la la foc exterior”, fără să fie nevoie de încercări.
      Tabel
      Clase de performanță de comportare la foc exterior pentru table de oțel pentru acoperiș, placate cu plastisol
      
                  Produs
               
               
                  Clasa (1)
                  
               
            
                  
                     Table de oțel pentru acoperiș, placate cu plastisol
                  
                  astfel cum se specifică mai jos și în cazul în care sunt încorporate într-un singur strat sau în sistem de acoperire multistrat, după cum se detaliază mai jos
               
               
                  BACOPERIȘ (t1)
                  BACOPERIȘ (t2)
                  BACOPERIȘ (t3)
               
            
                  
                     Tablă de oțel pentru acoperiș
                  
                  În conformitate cu EN 14782 și EN 14783, cuprinzând table de oțel cutate, table de oțel netede sau panouri din oțel galvanizat prevopsit în rulouri sau din oțel placat cu aliaj zinc-aluminiu, cu o grosime ≥ 0,40 mm cu un strat organic exterior (partea expusă intemperiilor) și opțional, un strat organic revers (pe partea interioară). Stratul exterior este o vopsea Plastisol aplicată lichid cu o grosime nominală a peliculei uscate de 0,200 mm, un PCS de maximum 8,0 MJ/m2 și o masă maximă uscată de 330 g/m2. Stratul revers de acoperire organică (dacă există) are un PCS de maximum 4,0 MJ/m2 și o masă maximă uscată de 200 g/m2.
                  
                     Sistem de acoperiș într-un singur strat, constând din acoperire cu o singură foaie, neizolată, pe o structură de sprijin (continuă sau pe căpriori) cu clasa de comportare la incendiu A2-s1, d0 sau superioară.
                  
                     Sistem de acoperire multistrat în care tabla de oțel placată cu Plastisol formează stratul exterior în ansamblul multistrat, în cazul în care structura de sprijin are clasa de performanță de comportare la foc A2-s1, d0 sau superioară și în care imediat sub tabla de oțel placată cu Plastisol se găsește un strat izolant cu clasa de performanță de comportare la foc A2-s1, d0 sau superioară. Acest strat izolant este din vată minerală necăptușită care satisface EN 13162, vată de sticlă cu o densitate minimă de 10 kg/m3 (conținutul nominal de gudron de maxim 5 % din masă) și grosimea ≥ 80 mm sau vată minerală bazaltică cu o densitate de minimum 25 kg/m3 (conținutul nominal de gudron de maximum 3,5 % din masă) și grosimea ≥ 80 mm.
                  
                     Îmbinările: în cazul în care acoperișul din tablă include îmbinări, acestea îndeplinesc următoarele condiții:
                  
                              —
                           
                           
                              tablă profilată trapezoidal – suprapuneri laterale pentru a include cel puțin o nervură iar suprapunerile de capăt să fie de minimum 100 mm;
                           
                        
                              —
                           
                           
                              tablă ondulată sinusoidal - suprapuneri laterale pentru a include cel puțin 1,5 ondulații, iar suprapunerile de capăt să fie de minimum 100 mm;
                           
                        
                              —
                           
                           
                              tablă/panouri netede - suprapunerile laterale și suprapunerile de capăt să fie de minimum 100 mm;
                           
                        
                              —
                           
                           
                              sistem de sudură fixă în linie – îmbinările de suprapunere laterale vor include o suprapunere verticală fixă sau sudură de capăt, suficientă pentru a asigura contactul continuu între foile de tablă și pentru a asigura o îmbinare etanșă iar acolo unde se poate îmbinările de capăt să aibă o suprapunere de minimum 100 mm.
                           
                        
                     Materialele de etanșare sunt din mastic butilic sau asemănătoare cu o densitate nominală de 1 500  - 1 700  kg/m3, aplicate ca bordură continuă în regiunea de suprapunere a îmbinării, cu o încărcare de aproximativ 45 g/m lungime.
                  
                     Elemente de fixare în cazul în care tabla pentru acoperișuri este fixată de construcția de sprijin folosind conectori metalici adecvați pentru a asigura stabilitatea structurală a construcției acoperișului cu conectorii metalici suplimentari pentru a asigura contactul continuu între foile de tablă și pentru a asigura îmbinări etanșe.
               
            
         (1)  Clasa de performanță de comportare la foc exterior astfel cum a fost prevăzută în tabelul din anexa la Decizia 2001/671/CE.